Սերգեյ Սարգսյան (հաղորդավար)

Սերգեյ Սարգսյան (), հայ   հաղորդավար, զավեշտաբան։ Ներկայումս աշխատում է Արմնյուզ լրատվական հեռուստաալիքում, որպես Արմքոմեդի երգիծական հաղորդման հաղորդավար։

Կենսագրություն 
Սերգեյ Սարգսյանը ծնվել է 1982 թվականի ապրիլի 7-ին Թբիլիսիում։ 1990 թվականին եկել է Հայաստան։ 1993-1995 թվականներին բնակվել է Ռուսաստանում, որից հետո կրկին վերադարձել է Հայաստան։ 1998 թվականին Երևանում ավարտել է թիվ 71 դպրոցը, ապա 1998-2003 թվականներին սովորել է Բրյուսովի անվան լեզվաբանական համալսարանի ֆրանսերեն և անգլերեն լեզուների բաժնում։ Ավարտելով ասպիրանտուրան՝ 2006 թվականին ստացել է բանասիրական գիտությունների թեկնածուի աստիճան։ 2006-2011 թվականներին դասավանդել է նույն համալսարանում։ 2003-2004 թվականներին աշխատել է որպես թարգմանիչ ընտրական համակարգերի միջազգային հիմնադրամում, 2004-2007 թվականներին՝ ազգային ժողովրդավարության ինստիտուտում՝ որպես քաղաքական մշակույթի ծրագրի համակարգող, իսկ արդեն 2011-2012 թվականներին աշխատանքի է անցել «Սիվիլնեթ» ինտերնետային հեռուստաընկերությունում՝ որպես հաղորդավար։ 2012 թվականից աշխատում է «Արմնյուզ» լրատվական հեռուստաալիքում և վարում է երգիծական Արմքոմեդի հաղորդումը։

Աշխատությունները 

2009 թվականին լույս է տեսել Սարգսյանի «Վարդագույն քաղաքի գույնը» գիրքը։

Աղբյուրներ

Արտաքին հղումներ 
 Սերգեյի մասին 

Թբիլիսի քաղաքում ծնվածներ
Հայ հաղորդավարներ
Հայ թարգմանիչներ
1982 ծնունդներ
Ապրիլի 7 ծնունդներ
Հայ աթեիստներ
Ռուսաստանից Հայաստան արտագաղթածներ
ԵՊԼՀ շրջանավարտներ
Բանասիրական գիտությունների թեկնածուներ